Kaley Cuoco en haar man gaan skei | SARIE
Kaley en haar man, Ryan
FOTO: Instagram @kaleycuoco	28 September 2015
Kaley Cuoco en haar man gaan skei	deur SARIE.com-span
The Big Bang Theory-aktrise Kaley Cuoco se huwelik met haar tennisspeler-man, Ryan Sweeting, is ná minder as twee jaar op die rotse, berig US Weekly. Volgens die 29-jarige blondine se verteenwoordiger het die paartjie saam besluit om hul huwelik te beëindig. Hulle het ook gevra dat hul privaatheid gerespekteer word en sê hulle gaan nie verder kommentaar lewer nie.
Kaley het foto’s van Ryan van haar sosialemedia-platforms verwyder. Ryan het op sy beurt al sy Instagram-foto’s verwyder en sy Facebook-blad gedeaktiveer.
Volgens E! Online omring Kaley haar in dié moeilike tyd met vriende en haar geliefde troeteldiere.
Lees ook Só het Kaley Cuoco-Sweeting haar vietse lyfie gekry